Държавен вестник, бр. 28, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  28
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за прекратяване пълномощията на народен 
представител
Народното събрание на основание чл. 72, 
ал. 1, т. 1 и ал. 2 от Конституцията на Репуб­
лика България
Р Е Ш И :
Прекратява пълномощията на Цветан Асенов 
Цветанов, народен представител от 4. многоман­
датен избирателен район – Великотърновски.
Решението е прието от 41-ото Народно 
събрание на 31 март 2010 г. и е подпечатано 
с официалния печат на Народното събрание.
Председател на Народното събрание:
Цецка Цачева
3091
РЕШЕНИЕ
за приемане на процедурни правила за про­
веждане на обсъждане и гласуване по чл. 103 
от Конституцията срещу Президента на Ре­
публика България
Народното събрание на основание § 2 от 
допълнителните разпоредби от Правилника 
за организацията и дейността на Народното 
събрание, чл. 86, ал. 1 във връзка с чл. 103, 
ал. 2 от Конституцията на Република България
Р Е Ш И :
Приема процедурни правила за провеждане 
на обсъждане и гласуване по чл. 103 от Кон­
ституцията срещу Президента на Република 
България, както следва:
1. Прочитане от представител на вносителите 
на мотивите и проекта за решение по чл. 103 от 
Конституцията срещу Президента на Република 
България за нарушаване на Конституцията на 
Република България.
2. Даване на възможност на Президента на 
Република България да отговори на мотивите.
3. Провеждане на обсъждане по чл. 103 от 
Конституцията по реда на чл. 48, ал. 2 във 
връзка с ал. 1 от Правилника за организацията 
и дейността на Народното събрание.
4. Поредността на изказващите се народни 
представители е според големината на парла­
ментарната група, чиито членове са – от най-
голямата до най-малката по численост. Следва 
изказване на независим народен представител. 
Тази поредност се спазва до изчерпване на 
времето на парламентарните групи и общото 
време на независимите народни представители. 
5. Даване на възможност на Президента на 
Република България да вземе отношение по 
проведеното обсъждане.
6. Явно гласуване на проекта за решение 
по чл. 103 от Конституцията срещу Президен­
та на Република България за нарушаване на 
Конституцията на Република България по реда 
на чл. 56, ал. 2, т. 1 от Правилника за органи­
зацията и дейността на Народното събрание.
7. Обсъждането и гласуването се провеждат 
в едно пленарно заседание.
Решението е прието от 41-ото Народно 
събрание на 31 март 2010 г. и е подпечатано 
с официалния печат на Народното събрание.
Председател на Народното събрание:
Цецка Цачева
3107
МИНИСТЕРСКИ СЪВЕТ
ПОСТАНОВЛЕНИЕ  № 55
ОТ 6 АПРИЛ 2010 Г.
за изменение и допълнение на Наредбата 
за условията, правилата и критериите за 
включване, промени и/или изключване на 
лекарствени продукти от Позитивния лекар­
ствен списък и условията и реда за работа 
на Комисията по Позитивния лекарствен 
списък, приета с Постановление № 311 на 
Министерския съвет от 2007 г. (обн., ДВ, 
бр. 110 от 2007 г.; изм., бр. 19 и 41 от 2009 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 4, ал. 1 т. 3 се отменя.
§ 2. В чл. 6, ал. 1 т. 3 се отменя.
§ 3. В чл. 7 се правят следните изменения 
и допълнения:
1. В ал. 3 т. 1, 2 и 3 се изменят така:
„1. копие от разрешение за употреба на 
лекарствения продукт, когато разрешението 
за употреба е издадено по реда на Регламент 
(ЕО)  № 726/2004, Приложение I „Кратка 
характеристика на продукта“, Приложение II 
„Притежател на разрешението за производство, 
отговорен за освобождаване на партиди. Условия 
на разрешението за употреба“ и Приложение 
III „Означения върху опаковката и листовката“ 
към разрешението се представят на електронен 
носител;
2. копие от удостоверение за актуална съдебна 
регистрация, когато лицето не е пререгистрирано 
по Закона за търговския регистър, съответно 
копие от търговския регистър или от сходен 
документ по националното законодателство на 
съответната държава на притежателя на раз­